

 G R A D S K O V I J E Ć E *P R I J E D L O G*

KLASA: 350-02/21-01/04

URBROJ: 2186-16-02/1-22-55

Ludbreg, 24. svibnja 2022.

Na temelju članka 109. Zakona o prostornom uređenju (Narodne novine broj 153/13, 65/17, 114/18, 39/19 i 98/19) i članka 34. Statuta Grada Ludbrega (Službeni vjesnik Varaždinske županije broj 12/21) te Odluke o izradi VI. izmjena i dopuna Urbanističkog plana uređenja Ludbreg (Službeni vjesnik Varaždinske županije broj 121/21), Gradsko vijeće Grada Ludbrega na 10. sjednici održanoj 24. svibnja 2022. godine donijelo je

**Odluku o donošenju**

**VI. izmjena i dopuna Urbanističkog plana uređenja Ludbreg**

**I. OPĆE ODREDBE**

**Članak 1.**

(1) Donose se VI. izmjene i dopune Urbanističkog plana uređenja Ludbreg (u daljnjem tekstu Plan), izrađene od tvrtke „URBING“ d.o.o. iz Zagreba, broj elaborata A-778/2022.

(2) Ovom Odlukom mijenjaju se i dopunjuju dijelovi Urbanističkog plana uređenja Ludbreg (Službeni vjesnik Varaždinske županije broj 35/11, 37/12, 21/15, 48/16, 83/18, 49/20, 70/20 – pročišćeni tekst, 104/20, 4/21 – pročišćeni tekst).

**Članak 2.**

(1) Sastavni dio ove Odluke je elaborat „VI. izmjene i dopune Urbanističkog plana uređenja Ludbreg” koji se sastoji od tekstualnog i grafičkog dijela.

(2) Tekstualni dio Plana se sastoji od odredbi za provedbu plana i obrazloženja.

(3) Grafički dio se sastoji od slijedećih kartografskih prikaza:

|  |  |  |
| --- | --- | --- |
| 1. | KORIŠTENJE I NAMJENA POVRŠINA | M.1:5.000 |
| 2.1. | INFRASTRUKTURNI SUSTAVI; PROMETNA I ULIČNA MREŽA | M.1:5.000 |
| 2.2. | INFRASTRUKTURNI SUSTAVI; POŠTA I TELEKOMUNIKACIJE  | M.1:5.000 |
| 2.3. | INFRASTRUKTURNI SUSTAVI; PLINOPSKRBA | M.1:5.000 |
| 2.4. | INFRASTRUKTURNI SUSTAVI; ELEKTROOPSKRBA | M.1:5.000 |
| 2.5. | INFRASTRUKTURNI SUSTAVI; VODOOPSKRBA  | M.1:5.000 |
| 2.6. | INFRASTRUKTURNI SUSTAVI; ODVODNJA | M.1:5.000 |
| 3. | UVJETI KORIŠTENJA, UREĐENJA I ZAŠTITE PROSTORA | M.1:5.000 |
| 4. | NAČIN I UVJETI GRADNJE | M.1:5.000 |

**II. ODREDBE ZA PROVEDBU**

**Članak 3.**

**U članku 3. satavak 1. točka 7. mijenja se i glasi:**

˝ građevinska (bruto) površina zgrade (GBP) je zbroj površina mjerenih u razini podova svih dijelova (etaža) zgrade (Po, S, Pr, K, Pk) određenih prema vanjskim mjerama obodnih zidova s oblogama, osim površine vanjskog dizala koje se dograđuje na postojeću zgradu, a koja se izračunava na način propisan Zakonom o prostornom uređenju i propisom donesenim na temelju tog zakona ˝.

**Članak 4.**

**U članku 4. stavak 1. mijenja se tablica i glasi:**

**˝**

|  |  |  |
| --- | --- | --- |
| **Namjena** | **Planski** **znak** | **Površina** |
| **ha** | **%** |
| **Stambena namjena** | **S** | **35,05** | **11,62** |
| **Mješovita namjena-pretežito stambena** | **M1** | **106,88** | **35,42** |
| **Mješovita namjena-pretežito poslovna i javna** | **M2** | **20,71** | **6,85** |
| **Javna i društvena namjena** | **D** | **12,78** | **4,23** |
| **Posebna namjena - vjerska** | **N1** | **3,91** | **1,31** |
| **Gospodarska namjena** | **I** | **20,51** | **6,81** |
| **Poslovna namjena** | **K1** | **15,97** | **5,29** |
| **Poslovna namjena - komunalno servisna**  | **K3** | **9,58** | **3,18** |
| **Sportsko-rekreacijska namjena** | **R** | **10,62** | **3,51** |
| **Javne zelene površine (javni park)** | **Z1** | **2,13** | **0,71** |
| **Zaštitne zelene površine** | **Z** | **14,40** | **4,77** |
| **Groblje**  | **+** | **4,48** | **1,48** |
| **Vodne površine (vodotoci)** | **V** | **1,86** | **0,62** |
| **Površine infrastrukturnih sustava (promet)** | **IS** | **42,84** | **14,20** |
| Željeznički kolodvor | ŽK | 1,78 | 0,59 |
| Autobusno stajalište | AS | 0,20 | 0,06 |
| Ostale prometne površine/prometni koridori | IS | 40,86 | 13,54 |
| **Ukupno obuhvat Plana** |  | **301,72** | **100** |

**˝**

**Članak 5.**

**U članku 9.** briše se stavak 2.

**U članku 9. stavak 3.** **postaje stavak 2.** te se iza slova ˝N˝ briše broj ˝1˝.

**Članak 6.**

**U članku 11. stavak 1. brišu se riječi** ˝ Na kartografskom prikazu posebno je izdvojena specifična poslovna komunalno-servisna namjena (K3).˝

**U članku 11. u stavku 2.** se na kraju stavka dodaju riječi ˝ kao što je sunčana elektrana - na kojoj se omogućava izgradnja postrojenja za proizvodnju energije korištenjem obnovljivih izvora energije (na prostoru saniranog odlagališta otpada i okolnih čestica).˝

**U članku 11. stavak 3. mijenja se i glasi:**

˝Unutar poslovne komunalno-servisne namjene razlikujemo reciklažni centar - pretovarnu stanicu/reciklažno dvorište za gospodarenje otpadom (K3.1) unutar koje je određeno mjesto za biorazgradivi otpad (kompostana) te se omogućuje i sortiranje i uplinjavanje otpada.˝

**Članak 7.**

**U članku 19. stavak 1. točka 9. u tablici se mijenjaju redak 2. i 3. i glase:**

**˝** namjena-djelatnost potreban broj parkirališnih/garažnih mjesta

 Poslovna-uredi, banka, pošta i sl. 2 na 100 m2 bruto površine građevine

 Poslovna-trgovina 3 na 50 m2 bruto površine građevine

 7 na 50-100 m2 bruto površine građevine

 2 na 100 m2 bruto površine građevine

˝

**U članku 19. stavak 1. točka 21.** brišu se riječi ˝ Uprave za zaštitu spomenika kulture˝.

**Članak 8.**

**U članku 20. stavak 1. točka 24.** brišu se riječi ˝ Uprave za zaštitu spomenika kulture˝.

**Članak 9.**

**U članku 21. stavak 1. točka 4. mijenja se i glasi:**

**˝** na postojećim građevinama (osim na građevinama koje su ozakonjene temeljem Zakona o postupanju s nezakonito izgrađenim zgradama) dozvoljava se rekonstrukcija i dogradnja uz zadržavanje postojeće udaljenosti od međe uz poštivanje ostalih Planom propisanih lokacijskih uvjeta, osobito koji se odnose na udaljenost od susjednih građevina te iskorištenost i izgrađenost građevne čestice.˝

**Članak 10.**

**U članku 22. stavak 1. točka 6. mijenja se i glasi:**

˝ iznimno od alineje 5. ovog članka na površini poslovne namjene K3, prilikom izgradnje sunčane elektrane, najveći koeficijent izgrađenosti (kig), odnosno pokrivenosti panelima iznosi 0,7 te iznimno najveći koeficijent izgrađenosti, može biti i veći, odnosno kig (0,8) kod gradnje/nadogradnje proizvodno-poslovnih građevina na već izgrađenim građevnim česticama u postojećim/izgrađenim gospodarskim zonama proizvodne namjene (I), ukoliko nema drugih mogućnosti za proširenjem, a poslovno/tehnološko/proizvodni procesi to zahtijevaju, uz uvjet da najmanje 10% površine građevne čestice mora biti u prirodnom terenu (ozelenjeno)˝.

**U članku 22. stavak 1. točka 22. mijenja se i glasi:**

˝prilikom gradnje postrojenja za proizvodnju energije korištenjem obnovljivih izvora energije na površini K3 potrebno je veličinu i oblik elektrane prilagoditi u što većoj mjeri morfologiji terena, rasvjetu planirati tako da se svjetlosno onečišćenje svede na najmanju moguću mjeru, potrebno je osigurati razmak između redova kako se površina ispod njih ne bi trajno zasjenila˝.

**Članak 11.**

**U članku 24. stavak 1. točka 10. mijenja se i glasi:**

**˝** najmanja udaljenost samostojeće građevine od susjednih čestica mora biti veća ili jednaka polovici njezine visine, ali ne manja od 5,0 m osim u slučaju kada čestica graniči sa javnom prometnom površinom kada je za manju udaljenost potrebno ishoditi posebne uvjete javnopravnog tijela koje tom površinom upravlja˝.

**Članak 12.**

**U članku 25. stavak 1. točka 3.** brišu se riječi ˝zone N1˝.

**Članak 13.**

**U članku 26. stavak 1. točka 7.** riječi ˝parceli˝ zamjenjuju se riječima ˝čestici˝.

**Članak 14.**

**U članku 27. stavak 1. točka 7. se na kraju nadopunjuje se riječima:**

˝ iznimno kod nadogradnje na k.č. 963 i 964 k.o. Ludbreg društvena namjena D (Dječji vrtić Radost) udaljenost građevine od susjednih čestica može biti i manja ukoliko zadovoljava uvjete protupožarne zaštite,˝.

**U članku 27. stavak 1.** briše se točka 17. te točke 18., 19., 20. i 21. postaju točke 17., 18., 19. i 20.

**Članak 15.**

**U članku 29. stavak 1. točka 17.** nadopunjuje se riječima ˝ Izuzetno udaljenost može biti i manja, ali ne manja od 1,0 m u slučaju da smještaj građevine na susjednoj građevnoj čestici omogućava postizanje propisanog razmaka između građevina, pod uvjetom da se na jednoj strani građevne čestice osigura nesmetan prilaz na njezin stražnji dio najmanje širine 3,0 m. Na dijelu građevine koja je izgrađena na udaljenosti manjoj od 3,0 m od susjedne međe, ne mogu se projektirati niti izvoditi otvori, osim ako se na susjednoj građevnoj čestici nalazi javna površina (javni put, zelenilo i sl.).˝

**Članak 16.**

**Članak 30. stavak 2. mijenja se i glasi:**

**˝**1. za smještaj višestambenih građevina određene su površine mješovite namjene (M1) (kao određeno u članku 6.) i mješovite namjene (M2) (kao određeno u članku 7.)

2. minimalna veličina građevne čestice iznosi 600 m2 , a maksimalna veličina građevne čestice nije određena

3. višestambene građevine grade se kao samostojeće građevine

4. na građevnoj čestici mogu se uz osnovnu višestambenu građevinu graditi i uređivati prostori za pomoćne sadržaje (u sklopu osnovne višestambene građevine i/ili u zasebnim građevinama uz osnovnu stambenu građevinu)

5. pomoćni sadržaji su kao iz članka 3. alineja 4., odnosno što služe redovitoj upotrebi osnovne građevine (garaže, drvarnice, spremišta, nadstrešnice, kotlovnice i drugo)

6. dijelovi višestambene građevine mogu se koristiti za prateće sadržaje

7. prateći sadržaji su kao iz članka 6. stavak 2. odnosno kao iz članka 7. stavak 2. i mogu biti na čestici u zoni mješovite namjene (M1) do najviše 40% GBP, a na čestici u zoni mješovite namjene (M2) mogu biti do 50% GBP

8. najveći koeficijent izgrađenosti (kig) je 0,4

9. najveći je koeficijent iskoristivosti (kis) je 1,5

10. na građevnoj čestici višestambene izgradnje ne mogu se postavljati ulične i ograde prema susjednim međama

11. građevna čestica oblikuje se pod građevinom i njezinim pripadajućim dijelovima (stube, pješačke i kolne rampe i sl.), a okoliš postaje javna površina

12. najveća etažna visina je E=Po/Su+Pr+4kat+Pk odnosno maksimalna visina V=18,0 m za izgradnju u sklopu površina (M1) i (M2)

13. minimalno 20% površine građevne čestice mora biti u prirodnom terenu (ozelenjeno)

14. najmanja udaljenost građevina od susjednih čestica mora biti veća ili jednaka polovici njezine visine, ali ne manja od 5,0 m osim u slučaju kada čestica graniči sa javnom prometnom površinom kada je za manju udaljenost potrebno ishoditi posebne uvjete javnopravnog tijela koje tom površinom upravlja

15. moguć je i drugačiji odnos građevine prema međi uz uvjet da je međusobna udaljenost građevina jednaka zbroju polovica njihovih visina

16. potreban broj PGM određuje se prema kriteriju 1 PGM/1 stan ili 1 PGM/50 m2 GBP, s tim da se uzima onaj kriterij koji osigurava veći broj PGM; za druge namjene (prateće sadržaje) prema posebnim normativima iz članka 19.

17. kod rekonstrukcije, odnosno prenamjene i dogradnje neophodne za funkcioniranje građevine, najveći koeficijent izgrađenosti može biti do maksimalno 0,5 pod uvjetom da se rekonstrukcijom, odnosno prenamjenom i dogradnjom ne remeti funkcioniranje postojeće građevine kao i susjednih građevina (da je u skladu sa odrednicama koje se odnose na minimalne udaljenosti od javne prometne površine, susjedne međe i drugih građevina, te da bude oblikovano u skladu s okolinom).˝

**Članak 17.**

**U članku 34. stavak 1.** brišu se riječi ˝1. Korištenje i namjena površina i˝.

**Članak 18.**

**U članku 35. stavak 1. riječi ˝** kartografskim prikazima˝ zamjenjuju se riječima ˝kartografskom prikazu 2.1. Prometna i ulična mreža˝.

**Članak 19.**

**U članku 37. stavak 3.** riječi ˝1,60˝ zamjenjuju se riječima ˝2,0˝.

**Članak 20.**

**U članku 43. stavak 14. točka 2. alineja 4. točka 2.** riječi ˝400˝ zamjenjuju se riječima ˝200˝.

**U članku 43. stavak 14. točka 2. alineja 5. točka 3.** brišu se riječi ˝ kao i na druge građevine koje su bliže od 100 m od tih građevina˝.

**Članak 21.**

**U članku 45a. dodaje se stavak 2. koji glasi:**

˝ Na površini komunalno-servisne namjene (K) povezivanje, odnosno priključak sunčane elektrane na elektroenergetsku mrežu sastoji se od: pripadajuće trafostanice smještene u granici obuhvata planirane sunčane elektrane i priključnog dalekovoda/kabela na postojeći ili planirani dalekovod ili na postojeću ili planiranu trafostanicu. Način priključenja i trasu priključnog dalekovoda/kabela treba uskladiti sa ovlaštenim operatorom prijenosnog ili distribucijskog sustava te ishoditi njegovo pozitivno mišljenje.˝

**U članku 45a. stavak 2. postaje stavak 3.**

**U članku 45a. riječi** ˝ Ukoliko je površina solarnih kolektora i/ili fotonaponskih ćelija koje se postavljaju na teren građevnih čestica manja od 15 m2, ne uračunava se u izgrađenost čestice.˝ postaju stavak 4.

**U članku 45a. stavak 3. postaje stavak 5.** i unutar stavka brišu se riječi ˝ u građevinskim područjima naselja˝.

**U članku 45a. stavak 4. postaje stavak 6.**

**Članak 22.**

**U članku 47. stavak 2. mijenja se i glasi:**

**˝** Planska određenja sustava odvodnje na području predviđaju rekonstrukciju i izgradnju sukladnoGlavnom projektu izgradnje sustava odvodnje i vodoopskrbe te rekonstrukcije postojećeg mješovitog sustava odvodnje na području Grada Ludbrega.˝

**U članku 47.** riječi ˝ Dubina polaganja kanalizacijskih cijevi mora biti takva da ne dođe do njihovog mehaničkog oštećenja uslijed površinskih utjecaja (ne preduboka i time stvarati probleme u gradnji, priključivanju i održavanju).˝ postaju stavak 7.

**U članku 47. stavak 7.** postaje stavak 8.

**U članku 47. riječi** ˝ Do izgradnje sustava odvodnje i pročišćavanja otpadnih voda, sanitarno-fekalne otpadne vode treba sakupljati u (atestiranim) vodonepropusnim septičkim jamama zatvorenog tipa (bez preljeva i ispusta) koje je potrebno redovito prazniti po za to ovlaštenom poduzeću.˝ postaju stavak 10.

**U članku 47. stavak 9.** postaje stavak 11.

**U članku 47. stavak 10.** postaje stavak 12.

**U članku 47. stavak 11.** postaje stavak 13.

**U članku 47. stavak 12.** postaje stavak 14.

**U članku 47. stavak 13.** postaje stavak 15.

**Članak 23.**

**U članku 48. u stavku 4. riječi ˝** Uprave za zaštitu prirodne baštine˝ zamjenjuju se riječima ˝nadležnog upravnog tijela za zaštitu prirode˝.

**U članku 48.** riječi ˝ Za uređenje zaštitne zelene površine koja je određena kao osobito vrijedan prirodni predjel šuma Lasno, uvjeti uređenja su određeni u članku 50.˝ postaju stavak 5.

**U članku 48. stavak 5.** postaje stavak 6.

**Članak 24.**

**U članku 51. stavak 1. mijenja se i glasi:**

**˝** Prema rješenju Državne uprave za zaštitu kulturne baštine, u sustavu zaštite temeljem Zakona o zaštiti i očuvanju kulturnih dobara određuje se status zaštićenog kulturnog dobra za **Kulturno-povijesnu cjelinu grada Ludbrega** prostorne međe kao određeno na kartografskom prikazu 3. Uvjeti korištenja, uređenja i zaštite površina (kulturno-povijesna cjelina — urbana cjelina; status kulturnog dobra: zaštićeno, Z-5721). Na predmetno kulturno dobro primjenjuje se Zakon o zaštiti i očuvanju kulturnih dobara kao i svi propisi koji se odnose na kulturno dobro.˝

**U članku 51. stavak 2. mijenja se i glasi:**

**˝** U svrhu provođenja mjera zaštite **Kulturno-povijesne cjeline grada Ludbrega** unutar utvrđenih prostornih međa uspostavlja se zona B (granice na kartografskom prikazu 3. ˝Uvjeti korištenja, uređenja i zaštite prostora˝). Zona B je zona djelomične zaštite povijesnih struktura koja obuhvaća dio centra Ludbrega s očuvanom povijesnom građevinskom strukturom grada. U zoni B uvjetuje se zaštita i očuvanje osnovnih elemenata povijesne planske matrice i karakterističnih skupina građevina te drugih vrijednosti važnih za cjelovitost Kulturno-povijesne cjeline grada Ludbrega, prije svega oblika građevina i sklopova te njihovih gabarita. Na području ove zone uvjetuju se intervencije u smislu prilagođavanja funkcija i sadržaja suvremenim potrebama, ali bez bitnih fizičkih izmjena sačuvanih elemenata povijesnih struktura, ukoliko one postoje. Prihvatljive su metode konzervacije, rekonstrukcije, interpolacije, rekompozicije i integracije u cilju povezivanja povijesnih s novim strukturama i sadržajima koji proizlaze iz suvremenih potreba. Moguća je također izgradnja novih struktura uz uvjet očuvanja bitnih ambijentalnih karakteristika osnovnih povijesnih struktura kulturno-povijesne cjeline. Sve zahvate treba podrediti maksimalnom očuvanju krajobraznog karaktera kulturno-povijesne cjeline, dominaciji tradicijskih oblika, očuvanju vizura i panorame te harmoničnog sklada cjeline. Prije vršenja bilo kakvih zemljanih radova, kako za izgradnju zgrada, tako i za izgradnju objekata infrastrukture kao što su ceste, rovovi za razne instalacije i sve druge zemljane radove, na području zone B uvjetuje se prethodno arheološko istraživanje, zbog toga što se radi o području prostiranja antičke lovie. Na području zaštićene zone nalaze se slijedeća pojedinačno zaštićena kulturna dobra: Crkva sv. Trojstva i župni dvor (Z-1 087), Dvorac Batthyany (Z-1238) i Arheološko nalazište Vrt Somođi (Z-7075).˝

**U članku 51. stavak 3. mijenja se i glasi:**

**˝** Za sve zahvate unutar **Kulturno-povijesne cjeline grada Ludbrega** potrebno je ishoditi konzervatorske uvjete odnosno prethodno odobrenje Uprave za zaštitu kulturne baštine. Ovim posebnim uvjetima mogu se odrediti i prethodna arheološka istraživanja i konzervatorski ili arheološki nadzor izvođenja radova.˝

**Članak 25.**

**Članak 52. mijenja se i glasi:**

**˝** U sustavu zaštite kulturnih dobara, identificirana su i **pojedinačna** zaštićena kulturna dobra (status kulturnog dobra: Z- zaštićeno) i kulturna dobra u prijedlogu za zaštitu (status kulturnog dobra: PZ- u prijedlogu za zaštitu), te su evidentirana lokalna kulturna dobra za valorizaciju u sustavu zaštite (status kulturnog dobra: E- evidentirano) i to slijedeća (kao označena na kartografskom prikazu 3. Uvjeti korištenja, uređenja i zaštite površina):

**zaštićena kulturna dobra - Z**

1. kulturno-povijesna cjelina – urbana cjelina - Kulturno-povijesna cjelina grada Ludbrega, Z-5721
2. graditeljski sklop-sakralni – Crkva sv.Trojstva i župni dvor, Z-1087
3. sakralna građevina - Crkva Žalosne Gospe, Z-3437
4. stambena građevina – Dvorac Batthyany, Z-1238
5. memorijalna cjelina - Memorijalno područje židovskog groblja, Z-4665
6. memorijalno obilježje - Spomenik palim braniteljima Domovinskog rata, Z-4750
7. arheološko nalazište – Arheološko nalazište Vrt Somođi, Z-7075

**kulturna dobra u prijedlogu za zaštitu - PZ**

1. civilna građevina – Kuća Agroludbreg (na k.č. 1493/1 k.o. Ludbreg)
2. civilna građevina - Gostionica/hotel (na k.č. 1377 i 1378 k.o. Ludbreg)
3. civilna građevina - Kuća javnog bilježnika (na k.č 1506 k.o. Ludbreg)
4. civilna građevina - Ljekarna (na k.č 1315/4 k.o. Ludbreg)
5. graditeljski sklop-gospodarski - Stari mlin (na k.č. 1765, 1805, 2692 k.o. Ludbreg)
6. arheološki lokalitet Sigetec Ludbreški – Loke-Kroglice

**evidentirana kulturna dobra - E**

1. civilna građevina - Željeznička postaja
2. graditeljski sklop-civilni - Trg Svetog Trojstva br. 2, 3, 4, 5, 25
3. graditeljski sklop-civilni - Ulica Petra Zrinskog br. 2 - 11
4. arheološki lokalitet u Ulici Petra Zrinjskog 2
5. arheološki lokalitet u Koprivničkoj ulici
6. arheološki lokalitet Sigetec.˝

**Članak 26.**

**U članku 53. stavak 1.** brišu se riječi ˝ i preventivno zaštićenim (P)˝.

**Članak 27.**

**U članku 54. stavak 1. točka 2. mijenja se i glasi:**

**˝** područja krajobraznih vrijednosti “Kultivirani krajolik Ribnjaci”,

a mjere zaštite određuju da se zahvati i drugi radovi mogu poduzeti samo uz prethodno odobrenje nadležnog tijela Grada Ludbrega uz suradnju nadležnih upravnih odjela za zaštitu kulturne i prirodne baštine. ˝

**Članak 28.**

**Članak 58. mijenja se i glasi:**

**˝** Sukladno posebnim zakonskim propisima (Pravilnik o mjerama zaštite od elementarnih nepogoda i ratnih opasnosti u prostornom planiranju i uređivanju prostora i Procjena rizika od velikih nesreća Grada Ludbrega) u nastavku se propisuju slijedeće mjere za zaštitu od prirodnih i drugih nesreća.˝

**Članak 29.**

**U članku 59. riječi ˝**Pravilniku o metodologiji za izradu Procjena ugroženosti i Planova zaštite i spašavanja˝ zamjenjuju se riječima ˝Pravilniku o smjernicama za izradu procjene rizika od katastrofa i velikih nesreća za područje Republike Hrvatske i JLPRS˝.

**Članak 30.**

**U članku 61. na kraju stavka 1.** se dodaju riječi ˝ Prilikom rekonstrukcija starih građevina koje nisu izgrađene po protupotresnim propisima, statičkim proračunom analizirati i dokazati otpornost tih građevina na rušenje uslijed potresa ili drugih uzroka, te predvidjeti detaljnije mjere zaštite ljudi od rušenja.˝

**U članku 61. dodaje se stavak 4. koji glasi:**

˝ Prometnice unutar novih dijelova naselja i gospodarskih zona moraju se projektirati na način da razmak građevina od prometnice omogućuje da eventualno rušenje građevine ne zapriječi istu, radi omogućavanja nesmetane evakuacije ljudi i pristupa interventnim vozilima.˝

**Članak 31.**

**U članku 62. u stavku 2. brišu se riječi ˝** unutar i izvan građevinskog područja, ˝.

**Članak 32.**

**U članku 66. mijenja se stavak 1. i glasi:**

**˝ Mjere sklanjanja stanovništva** prema zakonskim odredbamatemelje se na zahtjevima zaštite i spašavanja iz Procjene rizika od velikih nesreća Grada Ludbrega. Kako navedenom Procjenom rizika nisu određene mjere sklanjanja stanovništva, ovim Planom se ne određuju lokacije za smještaj skloništa.˝

**Članak 33.**

**U članku 67. stavak 2. mijenja se i glasi:**

**˝** Na istom kartografskom prikazu je prostor sanacije za koji vrijede posebni uvjeti.˝

**Članak 34.**

**U članku 67a. u stavku 1.** se nakon riječi ˝cjelina˝ dodaju riječi ˝grada˝.

**Članak 35.**

**U članku 67b. stavak 1. točka 1.3.** riječi ˝ prizemni dijelovi˝ se zamjenjuju riječima ˝određene etaže˝.

**U članku 67b. stavak 1. točka 1.4.** se iza riječi ˝ugostiteljske,˝ dodaju riječi ˝stambene˝.

**III. ZAVRŠNE ODREDBE**

**Članak 36.**

(1) Elaborat Plana izrađen je u 6 (šest) istovjetnih izvornika, od kojih se jedan čuva u: Uredu Gradskog vijeća i Gradonačelnika te jedan u Upravnom odjelu za financije i komunalni sustav - Odsjek za komunalni sustav, urbanizam i imovinu gdje se čuva i elektronički zapis na CD-u.

(2) U roku od 15 dana od dana objave ove Odluke u „Službenom vijesniku Varaždinske županije“ jedan primjerak izvornika Plana dostavit će se Ministarstvu prostornog uređenja, graditeljstva i državne imovine te po jedan primjerak Zavodu za prostorno uređenje Varaždinske županije i nadležnom Uredu za izdavanje akata u Ludbregu.

**Članak 37.**

(1) Danom stupanja na snagu ove Odluke, prestaju važiti Odredbe za provedbu iz Odluke o donošenju V. izmjena i dopuna Urbanističkog plana uređenja Ludbreg (Službeni vjesnik Varaždinske županije broj 104/20, 4/21 – pročišćeni tekst).

(2) Svi dosadašnji kartografski prikazi prestaju važiti i zamjenjuju se kartografskim prikazima iz članka 2. ove Odluke.

(3) Postupci započeti po odredbama Odluke o donošenju V. izmjena i dopuna Urbanističkog plana uređenja Ludbreg (Službeni vijesnik Varaždinske županije broj 104/20, 4/21 – pročišćeni tekst) do stupanja na snagu ove Odluke, dovršit će se po odredbama Odluke o donošenju V. izmjena i dopuna Urbanističkog plana uređenja Ludbreg (Službeni vijesnik Varaždinske županije broj 104/20, 4/21 – pročišćeni tekst) ukoliko su povoljnije po stranku, te ukoliko nisu u suprotnosti sa Zakonom o prostorno uređenju, Zakonom o gradnji i posebnim propisima.

**Članak 38.**

(1) Ova Odluka o donošenju VI. izmjena i dopuna Urbanističkog plana uređenja Ludbreg stupa na snagu osmoga dana od dana objave u Službenom vjesniku Varaždinske županije.

 **Predsjednik Gradskog vijeća**

 Darko Jagić